
	5.b	atgādina, ka NATO un ES ir atšķirīgas organizācijas, kuras kalpo ļoti atšķirīgiem mērķiem un kurām pat dalībvalstu sastāvs nav identisks; pauž nožēlu par NATO, militāras alianses, saistīšanu ar ES;

	6.a	pauž nopietnas bažas par to, ka globālie militārie izdevumi turpina augt, arvien sasniedzot jaunu rekordaugstu līmeni; uzsver, ka bruņošanās sacensība neradīs drošību Eiropas iedzīvotājiem, bet gan, ņemot vērā drošības dilemmu, palielinās vardarbīga konflikta risku; aicina Komisiju aktīvi veicināt jaunu līgumu noslēgšanu par ieroču kontroli; 

	14.a	atgādina par pagaidu pasākumiem, ko Starptautiskā Tiesa (ICJ) noteikusi attiecībā uz to, kā Gazas joslā tiek piemērota Konvencija par genocīda nepieļaujamību un sodīšanu par to (Dienvidāfrika pret Izraēlu); uzsver nepieciešamību ievērot un respektēt starptautiskās tiesības; aicina Padomi un Komisiju nodrošināt, lai ES nekādā veidā nebūtu līdzatbildīga starptautisko tiesību, tostarp Konvencijas par genocīda nepieļaujamību un sodīšanu par to, pārkāpumos, īpašu uzmanību pievēršot Eiropas ieroču nozares lomai ieroču piegādē Izraēlas aizsardzības spēkiem;

	15.	mudina Savienību un dalībvalstis nelokāmi solidarizēties ar Ukrainu; atgādina, ka ir pārliecināts — Eiropas nākotne izšķirsies tieši Ukrainas kaujas laukos un neatgriezeniski mainīsies kurss, ko Krievija īsteno karā pret Ukrainu; uzsver, ka šāda pārmaiņa tagad ir gandrīz pilnībā atkarīga no Eiropas; tāpēc mudina dalībvalstis piegādāt Ukrainai vairāk ieroču un munīcijas, pirms noslēdzas sarunas; brīdina, ka tad, ja Savienība nespēs palīdzēt Ukrainai un tādēļ Ukraina būs spiesta padoties, Krievija vērsīsies pret citām valstīm un, iespējams, arī pret ES dalībvalstīm; aicina dalībvalstis, starptautiskos partnerus un NATO sabiedrotos atcelt visus ierobežojumus, kas noteikti attiecībā uz Ukrainai piegādāto rietumvalstu ieroču sistēmu izmantošanu pret militāriem mērķiem Krievijas teritorijā; prasa Savienībai un dalībvalstīm aktīvi strādāt, lai uzturētu un panāktu pēc iespējas plašāku starptautisko atbalstu Ukrainai un rastu kara miermīlīgu risinājumu, kas obligāti pamatotos uz pilnīgu Ukrainas neatkarības, suverenitātes un teritoriālās integritātes ievērošanu, uz starptautisko tiesību principiem un saukšanu pie atbildības par kara noziegumiem un agresijas noziegumiem, kā arī uz nosacījumu, ka Krievijai ir jāatlīdzina milzīgie zaudējumi, ko tā ir nodarījusi Ukrainai; mudina Savienību un dalībvalstis piedalīties stabilu Ukrainas nākotnes drošības garantiju veidošanā;
	15.	mudina Savienību un dalībvalstis nelokāmi solidarizēties ar Ukrainu; atgādina, ka ir pārliecināts — Eiropas nākotne izšķirsies tieši Ukrainas kaujas laukos un neatgriezeniski mainīsies kurss, ko Krievija īsteno karā pret Ukrainu; uzsver, ka šāda pārmaiņa tagad ir gandrīz pilnībā atkarīga no Eiropas; tāpēc mudina dalībvalstis piegādāt Ukrainai vairāk ieroču un munīcijas, pirms noslēdzas sarunas; brīdina, ka tad, ja Savienība nespēs palīdzēt Ukrainai un tādēļ Ukraina būs spiesta padoties, Krievija vērsīsies pret citām valstīm un, iespējams, arī pret ES dalībvalstīm; aicina dalībvalstis, starptautiskos partnerus un NATO sabiedrotos atcelt visus ierobežojumus, kas noteikti attiecībā uz Ukrainai piegādāto rietumvalstu ieroču sistēmu izmantošanu pret militāriem mērķiem Krievijas teritorijā; prasa Savienībai un dalībvalstīm aktīvi strādāt, lai uzturētu un panāktu pēc iespējas plašāku starptautisko atbalstu Ukrainai un rastu kara miermīlīgu risinājumu, kas obligāti pamatotos uz pilnīgu Ukrainas neatkarības, suverenitātes un teritoriālās integritātes ievērošanu, uz starptautisko tiesību principiem un saukšanu pie atbildības par kara noziegumiem un agresijas noziegumiem, kā arī uz nosacījumu, ka Krievijai ir jāatlīdzina milzīgie zaudējumi, ko tā ir nodarījusi Ukrainai; mudina Savienību un dalībvalstis piedalīties stabilu Ukrainas nākotnes drošības garantiju veidošanā; mudina ES un tās dalībvalstis bez vilcināšanās atbalstīt starptautiskās tiesības un noteikumos balstīto pasaules kārtību; šajā sakarībā atgādina, ka pašreiz notiek izmeklēšana par Izraēlas pastrādātajiem nežēlīgajiem noziegumiem pret palestīniešu iedzīvotājiem; uzsver, ka starptautiskās tiesības ir būtiskas Eiropas drošībai; atkārtoti pauž atbalstu Starptautiskajai Tiesai, Starptautiskajai Krimināltiesai un citām starptautiskām struktūrām noziegumu pret cilvēci un kara noziegumu izmeklēšanā; 

	15.a	atzinīgi vērtē to, ka Ēģiptes plānu Gazas atjaunošanai atbalsta vairākas dalībvalstis; mudina Komisiju palīdzēt plāna īstenošanā; atkārtoti norāda, ka sarunu ceļā panāktais divu valstu risinājums, saskaņā ar kuru palestīnieši un izraēlieši var dzīvot, mierīgi pastāvot līdzās, ir atkarīgs no palestīniešu sabiedrības atjaunošanas un dzīvotspējas; atzīst, ka Gazas atjaunošanā ārkārtīgi svarīga loma ir pasaules sabiedrībai; atkārtoti norāda, ka Eiropas drošība ir pilnībā saistīta ar to, kā mūsu tuvākajā apkārtnē tiek respektētas starptautiskās tiesības un meklēti miermīlīgi konfliktu risinājumi;

	20.	mudina Padomi un dalībvalstis izvērtēt un nostiprināt spēkā esošo sankciju izpildes nodrošināšanu, kā arī pieņemt un stingri īstenot ierobežojošus pasākumus, vēršoties pret visām struktūrām un ārpuskopienas valstīm, kuras ļauj vieglāk apiet sankcijas un apgādā Krievijas militāro kompleksu ar militārām un divējāda lietojuma tehnoloģijām un ekipējumu;
	20.	mudina Padomi un dalībvalstis izvērtēt un nostiprināt spēkā esošo sankciju izpildes nodrošināšanu, kā arī pieņemt un stingri īstenot ierobežojošus pasākumus, vēršoties pret visām struktūrām un ārpuskopienas valstīm, kuras ļauj vieglāk apiet sankcijas un apgādā Krievijas militāro kompleksu ar militārām un divējāda lietojuma tehnoloģijām un ekipējumu; mudina dalībvalstis īpašu uzmanību pievērst Krievijas ēnu flotei un tās radītajiem drošības un vides riskiem;

	22.a	mudina dalībvalstis strādāt pie jaunas ilgtermiņa kolektīvās drošības arhitektūras Eiropai, iedvesmojoties no Helsinku procesa principiem un iekļaujot koncepciju par savstarpējām drošības garantijām; norāda, ka būtisks aspekts šādā pieejā ir visu valstu suverenitātes un teritoriālās integritātes respektēšana un apņemšanās ievērot starptautiskās tiesības;

	22.b	uzstāj, ka jaunajā Eiropas drošības arhitektūrā būtu jāpiemēro principi, kas balstās uz mierīgu līdzāspastāvēšanu starp valstīm ar atšķirīgām politiskajām sistēmām, un tai būtu jāpiedāvā drošības garantijas visām pusēm;

	33.	ir cieši pārliecināts, ka pašreizējā ģeopolitiskajā situācijā ir ārkārtīgi svarīgi īstenot Līguma par Eiropas Savienību (LES) 42. panta 7. punktu par savstarpējo palīdzību, nodrošinot solidaritāti starp dalībvalstīm, jo īpaši tām, kuras sava ģeogrāfiskā stāvokļa dēļ ir tieši pakļautas nenovēršamiem draudiem un pārbaudījumiem, neatkarīgi no tā, vai tās ir vai nav NATO dalībvalstis;
	33.	ir cieši pārliecināts, ka pašreizējā ģeopolitiskajā situācijā patiesu Eiropas stratēģisko autonomiju var sasniegt tikai tad, ja par ārkārtīgi svarīgu tiek atzīts Līguma par Eiropas Savienību (LES) 42. panta 7. punkts par savstarpējo palīdzību, nodrošinot solidaritāti starp dalībvalstīm, un tas kļūst par visu dalībvalstu kolektīvās aizsardzības pamatu tā vietā, lai paļautos uz NATO;

	32.a	atkārtoti aicina NATO dalībvalsti Turciju izvest savu karaspēku no ES dalībvalsts Kipras un konstruktīvi strādāt pie tā, lai rastu dzīvotspējīgu un miermīlīgu risinājumu, kas balstīts uz attiecīgām ANO rezolūcijām;

